REPUBLIKA HRVATSKA

GRAD KARLOVAC

OSNOVNA ŠKOLA ŠVARČA

KARLOVAC

KLASA:600-04/23-01/5

URBROJ:2133-72-23-1

Karlovac, 12.6. 2023.

Z A P I S N I K

sa sjednice Školskog odbora Osnovne škole Švarča održane 12. 6. 2023. godine u prostorijama škole, s početkom u 13:00 sati.

NAZOČNI:

Zoran Štefanac, predstavnik UV, predsjednik ŠO-a

Katica Latković, predstavnica Skupa zaposlenika

Marin Jović, predstavnik UV-a

Katarina Lamza Osterman, predstavnica Vijeća roditelja

Iva Katić, predstavnica osnivača

Dijana Borović-Galović, predstavnica osnivača

NENAZOČNI:

Ivana Mihalić, predstavnica osnivača

OSTALI NAZOČNI:

Andreja Željković, ravnateljica

DNEVNI RED:

1. Verifikacija zapisnika s prethodne sjednice
2. Izvješće ravnateljice o provedenom inspekcijskom postupku pokrenutom po službenoj dužnosti u OŠ Švarča i postupanje po Rješenju istog
3. Donošenje Pravilnika o radu
4. Donošenje Odluke o suglasnosti za zapošljavanje voditeljice računovodstva
5. Informacija o popuni radnih mjesta u Razrednoj nastavi, bez natječaja
6. Različito

Ad 1

Školski odbor jednoglasno verificira Zapisnik s prethodne sjednice Školskog odbora.

Ad 2

Predsjedavajući daje riječ ravnateljici da izvijesti članove Školskog odbora o provedenom inspekcijskom nadzoru u OŠ Švarča.

Ravnateljica Škole detaljno izvješćuje Školski odbor o provedenom inspekcijskom postupku više prosvjetne inspektorice Ministarstva znanosti i obrazovanja, Samostalni sektor prosvjetne inspekcije, Služba prosvjetne inspekcije Zagreb II, pokrenutom po službenoj dužnosti u OŠ Švarča, obavljenom 4. i 5.svibnja 2023. godine (o čemu je sastavljen Zapisnik od 15. svibnja 2023. godine).

Viša prosvjetna inspektorica MZO-a donijela je Rješenje u kojem Školi naređuje da se:

1. *Učini javno dostupnom zakonom propisanu dokumentaciju i zaključke koji su doneseni na sjednici Školskog odbora*
2. *Obavijest o ishodu natječajnog postupka objavi na mrežnim stranicama Škole*
3. *Ravnateljica Škole detaljno upozna Školski odbor s odredbom članka 66., 67. i 71. Statuta.*

Predsjedavajući poziva na raspravu.

Budući nema komentara, predsjedavajući zahvaljuje ravnateljici i prelazi na sljedeću točku Dnevnog reda.

Ad 3

Školski odbor jednoglasno je donio odluku o usvajanju Pravilnika o radu (KLASA: 011-03/23-01/1, URBROJ: 2133-72-23-1) i time stavio van snage odredbe dosadašnjeg Pravilnika o radu.

Cjelovit tekst Pravilnika o radu nalazi se u prilogu ovog Zapisnika i čini njegov sastavni dio.

Ad 4

Školski odbor jednoglasno donosi odluku o davanju suglasnosti na zapošljavanje Maje Zdelar za poslove voditeljice računovodstva, na određeno puno radno vrijeme, do povratka na rad Antee Poljanica.

Ad 5

Predsjedavajući daje riječ ravnateljici da upozna, tj. kratko informira članove Školskog odbora s popunom radnih mjesta u Razrednoj nastavi, bez natječaja.

Tijekom 2. polugodišta došlo je do upražnjenja dva radna mjesta u razrednoj nastavi; jedno zbog iznenadne smrti učiteljice, a drugo zbog odlaska učiteljice u mirovinu.

Na taj poziv su se u ostavljenom roku javile Ines Radujković i Iva Sertić, obje učiteljice u programu Produženog boravka i obje ispunjavaju uvjete za rad u razrednoj nastavi.

S njima će biti sklopljen ugovor o novaciji ugovora o radu, čime će se staviti van

snage njihovi ranije sklopljeni ugovori za rad u programu Produženog boravka, a one će se rasporediti na rad u razrednoj nastavi, svaka u svoj razredni odjel, na neodređeno

puno radno vrijeme (2.a i 4.c razredi).

Ravnateljica ovim očitovanjem daje informaciju o toj kadrovskoj promjeni, jer za ovako ugovoren rad nije potrebna prethodna suglasnost ŠO u smislu članka 114. ZOOOSŠ, zato što se učiteljice koje već rade u školi zaposlene, pa se promjena njihova radnog

mjesta ne smatra novim zapošljavanjem.

Ad 6

Predsjedavajući zahvaljuje svim članovima Školskog odbora na dolasku i radu te ih informira o trenutnom provođenju projekta s učenicima i učiteljima osnovne škole iz Poljske, koji će u OŠ Švarča boraviti tjedan dana, od 12. 6. 2023. do 16.6.2023.

Dovršeno u 13.55 sati.

Predsjednik: Zapisničar:

Zoran Štefanac Katarina Lamza Osterman